Halálba menekült egy bliccelõ az ellenõrök elõl a Thököly úton
A fiatalembernek nem volt érvényes jegye, ezért az ellenõrök és a közterületesek elõl menekülve rohant ki a többsávos Thököly útra, ahol elgázolta egy autó. A férfi belehalt sérüléseibe, a Hungária körút és a Thököly út keresztezõdését a baleset idejére lezárták.
Baleset miatt lezárta a rendõrség szerda reggel a Hungária körút és a Thököly út keresztezõdését - közölte a Budapesti Rendõr-fõkapitányság. A sajtóügyeletes közölte: a balesetben egy férfi sérült meg, akit elgázolt egy autó. A sérültet kórházba szállították, ahol belehalt sérüléseibe.

A Budapesti Közlekedés Központ (BKK) déli közleménye szerint a fiatalember a baleset elõtt néhány perccel szállt le egy buszról, mert nem volt érvényes jegye. A BKV ellenõrei és a közterületesek igazoltatni akarták, de azt mondta nekik, hogy nincs nála igazolvány.

Az ellenõrök és a közterületesek leszálltak vele, majd a fiatalember a megállóban álló buszok közül kilépve próbált átszaladni a többsávos Thököly úton, ahol egy autó elgázolta, melynek következtében belehalt sérüléseibe. A BKK közleményében az olvasható, hogy a jegyellenõrök és a közterület-felügyelõk szabályosan jártak el.

A baleset miatt a Hungária körút és a Thököly út keresztezõdésben rendõrök irányították a forgalmat, hatalmas dugót okozva ezzel a környéken. A keresztezõdésben szerda reggel egy másik baleset is történt, akkor három autó karambolozott. Az ütközés miatt két ember került kórházba.
kékfény Budapest gázolás Hungária körút baleset Thököly út